Source: http://sport.bacaul.ro/2011/09/09/handbal-masculin-divizia-a-csm-bacau-se-pregate%C8%99te-cu-colegele-de-serie/?shared=email&msg=fail
Timestamp: 2019-06-27 01:00:36+00:00

Document:
Handbal masculin, Divizia A / CSM Bacău se pregătește cu colegele de serie | Sport Bacau
Handbal masculin, Divizia A / CSM Bacău se pregătește cu colegele de serie
Echipa masculină de ligă secundă CSM Bacău își continuă pregătirile pentru viitorul sezon competițional, care va debuta duminică, 18 septembrie. În afara amicalului cu Știința MD Bacău, pierdut cu 36-56, handbaliștii antrenați de Nicolai Gomeniuc și Sebastian Hagiu au mai susținut doar trei jocuri de pregătire. Astfel, pe 2 septembrie, echipa băcăuană a jucat la Iași cu Politehnica, impunându-se cu 35-31, la capătul unui meci cu scântei, care s-a întins pe durata a 80 de minute.
Marți, CSM Bacău a jucat în sala Colegiului Național Pedagogic cu LPS Piatra Neamț, meci adjudecat de băcăuani cu 43-23. În fine, vineri, CSM Bacău a disputat în sala ”Orizont” un nou amical cu Politehnica Iași, oaspeții obținând victoria cu 28-26. În acest din urmă meci, CSM Bacău a evoluat în următoarea componență: Erhan, Grigoraș, Șanin, Garasciuc – Bulov 6, Zvanciuc 5, Macovchin 4, Vartic 3, Carali 2, Folescu 2, Rață 1, Micu 1, Beleaev 1, Cotinghiu 1, Ghenghea.
În prima etapă a Diviziei A, seria A, CSM Bacău va juca pe teren propriu duminica viitoare cu CSM Focșani.
Autor Costin AlexandrescuPublicat pe 09/09/2011 Categorii Divizia A, HANDBAL, Handbal masculinEtichete csm bacau, divizia A handbal masculin, handbal bacau, lps piatra neamt, politehnica iasi
Precedent Articolul anterior: Galerie foto: Gloria Buzău – FCM Bacău 1-0
Următor Articolul următor: VIDEO / Gheorghe Poenaru după meciul Gloria Buzău – FCM Bacău 1-0

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm